open-index/open-wikipedia-markdown huggingface dataset:
Slovenský týždenník

***Slovenský týždenník*** bolo periodikum, ktoré vychádzalo na Slovensku na začiatku 20. storočia.

Periodikum malo podnázov *Orgán Slovenskej roľníckej jednoty*, neskôr *Slovenskej národnej a roľníckej strany*, potom *Republikánskej strany zemedelského a maloroľníckeho ľudu*. Uverejňoval aj romány na pokračovanie.

## Vydavateľské údaje
* zodpovedný redaktor: Milan Hodža, neskôr Jozef Matuškovič, Dušan Porubský, Milan Lichard, Jozef Šimko, Juraj Novák
* hlavný redaktor: Milan Hodža, neskôr Jozef Šimko
* vydavateľ: Milan Hodža, potom Budapeštiansky nakladateľský spolok, účastinná spoločnosť
* tlač: Pátria, účastinná spoločnosť v Budapešti

## Periodicita
Týždenník vychádzal od 4. júla 1903.
* 1903 - ročník I. - 26 čísiel - po 8 strán
* 1904 - roč. II. - 52 č. - po 8-12 s.
* 1905 - roč. III. - 53 č. - po 8-12 s.
* 1906 - roč. IV. - 52 č. - po 8 s. 
* 1907 - roč. V. - 52 č. - po 8-10 s.
* 1908 - roč. VI. - 52 č. - po 8-10 s. 
* 1909 - roč. VII. - 53 č. - 8-10 s.
* 1910 - roč. VII. - 52 č. - po 8-10-12 s.
* ...
* 1915 - roč. XIII. - 53 č. - po 4 s.
* 1916 - roč. XIV. - 52 č. - po 4 s.
* 1917 - roč. XV. - 52 č. - po 4 s.
* 1918 - roč. XVI - 51 č. - po 4 s. 
* pokračoval aj v r. 1919.

## Noviny v elektronickej podobe
* ''Slovenský týždenník'' - dostupné online v Digitálnej knižnici UKB

## Zdroj
* SLOVENSKÝ TÝŽDENNÍK. In: *Bibliografia slovenských novín a časopisov do roku 1918*. Zost. Michal Potemra. Martin : Matica slovenská, 1958. 145 s.

Kategória:Týždenníky na Slovensku
Vojtech Danko

**Vojtech Danko** (* 6. september 1919, Ladomerská Vieska† 25. december 1991, Bad Wörishofen) bol slovenský vojenský dôstojník a technik, účastník Slovenského národného povstania.

## Život
Narodil sa 6. septembra 1919 v Ladomerskej Vieske v rodine Gabriela Danka a jeho manželky Augusty, rod. Urblíkovej. Vyštudoval gymnázium a v roku 1943 úspešne ukončil štúdium na vojenskej akadémii. Od roku 1943 tak pôsobil ako vojenský dôstojník v Slovenskej armáde, spočiatku v hodnosti poručíka a od roku 1944 v hodnosti nadporučíka. Zapojil sa do domáceho odboja a Slovenského národného povstania (15. augusta 1944 prešiel k partizánom v Sklabini). Vo februári až septembri 1945 pôsobil v radoch Československej armády. Za svoje zásluhy bol vyznamenaný *[[Česko-slovenský vojnový kríž 1939|Československým vojnovým krížom 1939]]*. Po roku 1945 pracoval ako notár v Detve.

Po februárovom prevrate bol perzekvovaný komunistickým režimom. V rokoch 19481949 bol väznený až napokon v roku 1949 emigroval do Západného Nemecka, kde v 50. rokoch pôsobil ako veliteľ slovenských strážnych oddielov pri United States Army, Europe. V Nemecku absolvoval štúdium na technickej škole a následne odišiel do Spojených štátov, kde pôsobil ako technický odborník. Po návrate do Nemecka pracoval v spoločnosti Siemens v Mníchove. Pôsobil tiež ako administrátor slovenského časopisu *[[Horizont (časopis, 1972 – 1992)|Horizont]]* vydávaného v Zürichu. Po odchode do penzie žil v Bad Wörishofene, kde zomrel 25. decembra 1991.

## Referencie

Kategória:Osobnosti z Ladomerskej Viesky
Kategória:Slovenské vojenské osobnosti
Kategória:Osobnosti SNP
Sejko Stančev Daskalov

**Sejko Stančev Daskalov** (; * 26. február 1919, Pobit Kamak, Bulharské cárstvo† 13. február 1945, Orovnica, Slovensko) bol bulharský študent medicíny, partizán, účastník domáceho druhého česko-slovenského odboja a Slovenského národného povstania.

Od roku 1940 študoval medicínu na Lekárskej fakulte Slovenskej univerzity v Bratislave. Bol členom ilegálneho marxistického krúžku v Bulharskom všeobecnom národnom študentskom zväze. Pridal sa k partizánskemu internacionálnemu oddielu kpt. Jozefa Mičudíka, ktorý sa včlenil do Nitrianskej partizánskej brigády ako 3. oddiel (prápor). Daskalov u partizánov slúžil ako zdravotník. Zomrel 13. februára 1945 pri obci Orovnica počas pokusu Nitrianskej partizánskej brigády prebiť sa cez frontovú líniu z obkľúčenia. Akcia bola úspešná, ale jednotka utrpela ťažké straty – v nepriateľskej paľbe a rozvodnenom Hrone zahynulo 50 až 80 mužov, vrátane viacerých bulharských partizánov.

## Referencie

Kategória:Narodenia v 1919
Kategória:Úmrtia 13. februára
Kategória:Úmrtia v 1945
Kategória:Bulharské osobnosti
Kategória:Partizáni
Kategória:Osobnosti SNP
Ľudovít Benický

**Ľudovít Benický** alebo **Ľudovít Beniczky** (maď. *Beniczky Lajos*) môže byť:
* radca Uhorskej dvorskej kancelárie a spisovateľ vecnej literatúry (?1835), pozri Ľudovít Benický (radca)
* uhorský politik a úradník (18131868), pozri Ľudovít Benický (politik)
* uhorský maliar a fotograf (1819ca 1880), pozri Ľudovít Benický (maliar)
* slovenský železničný odborník a telovýchovný pracovník (19091976), pozri Ľudovít Benický (železničný odborník)

## Pozri aj
* Benický

## Referencie

Benický, Ľudovít
Ľudovít Benický (radca)

**Ľudovít Benický** (; * ?† 1835, Budín) bol radca Uhorskej dvorskej kancelárie. Je autorom historicko-geografického spisu *Historisch-topographische Beschreibung des Ribarer oder Szliacser Baades im Sooler Comitate* (1824), ktorý sa zachoval v rukopise.

## Referencie

Kategória:Osoby s neistým dátumom narodenia
Kategória:Úmrtia v 1835
Kategória:Uhorskí spisovatelia
Yahya Jammeh

**Yahya (Abdul-Aziz Jemus Junkung) Jammeh** (* 25. máj 1965, Kanilai, Gambia) bol prezidentom Gambie v rokoch 1994 až 2017.

## Životopis
Yahya Jameh získal základné a stredné vzdelanie v rodnej Gambii. Po maturite vstúpil v roku 1984 do armády. Ako príslušník mierových zborov v hodnosti seržanta pôsobil v Libérii. Po návrate do vlasti spolu so skupinou mladých veteránov, ktorí libérijskú misiu nedostali zaplatenú, zvrhol v júli roku 1994 nekrvavým, ale zjavne nie príliš vopred plánovaným spôsobom prezidenta Dawda Jawara.

### Prezidentovania
Jammeh stál na čele štátu najprv ako predseda päťčlennej Armed Forces Provisional Ruling Council (Dočasná vládnuca rada ozbrojených síl), vydržal niekoľko pokusov o svoje zvrhnutie, vrátane snahy o prevrat zo strany niektorých ostatných členov Rady. Uplatňoval značne autoritársky spôsob vlády, zároveň však bolo zrejmé, že mu chýba hlbšia koncepcia politického programu.

Kapitán Jammeh (všetci členovia Rady sa povýšili na kapitána) sa rozhodol z armády odísť (pri tej príležitosti bol povýšený na plukovníka), aby sa vo voľbách roku 1996 mohol uchádzať o prezidentský úrad. Ústavné podmienky pre uchádzačov o úrad prezidenta boli Jammehovi napísané na mieru - kandidát musel byť vo veku medzi 30 a 65 rokmi. Takáto veková hranica znemožnila kandidatúru rade politických veteránov, ktorí sa mohli stať Jammehovými vážnymi súpermi. Prezidentské voľby Jammeh skutočne vyhral, ​​avšak ich poctivosť bola medzinárodne spochybňovaná.
Svoj úrad obhájil vo voľbách v októbri 2001, ktoré už boli medzinárodnými pozorovateľmi, na rozdiel od Gambie opozície, označené za celkom spravodlivé. Avšak po voľbách sa Jammeh do značnej miery vrátil k autoritatívnemu spôsobu vládnutia s represívnym postojom voči opozícii.
22. septembra 2006 bol už tretíkrát zvolený za prezidenta, keď získal 67.3% hlasov.

#### Voľby, ústavná kríza a exil
2. decembra 2016 odstúpil z prezidentskej voľby, potom čo jeho protikandidát Adama Barrow získal väčšinu hlasov. Potom, čo Jammeh pôvodne výsledky volieb uznal, rozhodol sa o týždeň neskôr voľby vyhlásiť za neplatné. 18. januára 2017, deň pred vypršaním svojho mandátu Yahya Jammeh vyhlásil deväťdesiatdňový stav ohrozenia štátu, potom čo regionálny blok ECOWAS nevylúčil vojenskú intervenciu pod vedením susedného Senegalu. Po niekoľkých rokovaniach s predstaviteľmi iných afrických štátov (predovšetkým s nigérijským prezidentom Muhhamadom Buharim) a pod hrozbou vojenského zásahu zo zahraničia sa Jammeh 21. januára vzdal moci a odletel z Gambia do Rovníkovej Guiney.

## Iné projekty

## Referencie


## Zdroj

Kategória:Prezidenti Gambie
Euforión

**Euforión** (*Euforión*) môže byť:

* v gréckej mytológii syn Achilla a krásnej Heleny, pozri Euforión (mytológia)
* syn Aischyla, dramatického básnika z 5. stor. pred Kr., pozri Euforión (syn Aischyla)
* grécky poetický básnik v 3. stor. pred Kr., pozri Euforión z Chalkidy
* grécky básnik v 3. stor. pred Kr., pozri Euforión z Chersonézu
* grécky lekár v 1. stor. pred Kr., pozri Euforión (lekár)
* starogrécky sochár, pozri Euforión (sochár)
Michal Adami (jazykovedec)

**Michal Adami** (; * 1720, Beluša† 11. marec 1781, Viedeň) bol uhorský jazykovedec a historik (heraldik, genealóg).

Pochádzal zo zemianskej rodiny Jána Adamiho a jeho manželky Zuzany. Mal dvoch mladších bratov – Andreja (1737?) a Pavla (17391814). Počas štúdií sa stal členom Rádu jezuitov, no v roku 1750 z neho vystúpil a pôsobil ako dvorský agent vo Viedni.

Venoval sa lingvistike (napísal slovník a jazykovednú príručku), genealógii uhorských šľachtických rodov. Väčšina jeho prác ale ostala v rukopise.

## Referencie

Kategória:Narodenia v 1720
Kategória:Úmrtia 11. marca
Kategória:Úmrtia v 1781
Kategória:Osobnosti z Beluše
Kategória:Uhorskí jazykovedci
Kategória:Uhorskí historici
Kategória:Jezuiti
Michal Adami

**Michal Adami** (maď. *Adami Mihály*) môže byť:
* uhorský evanjelický kazateľ (?1716), pozri Michal Adami (kazateľ)
* uhorský jazykovedec a historik (17201781), pozri Michal Adami (jazykovedec)

## Pozri aj
* Adami

## Referencie

Adami, Michal
Euforión (sochár)

**Euforión** (*Euforión*)  bol starogrécky sochár.
 
Euforión bol podľa rímskeho spisovateľa Plínia jedným z gréckych umelcov, ktorí svoje sochy tvorili z bronzu.  Jeho rodisko a ani doba jeho tvorby nie je známa.

## Referencie a bibliografia

 
Kategória:Sochári starovekého Grécka
Ferdinand de Lesseps

**Ferdinand Marie Vicomt de Lesseps** (* 19. november 1805, Versailles, Francúzsko† 7. december 1894, Guilly) bol francúzsky diplomat a podnikateľ. Preslávil sa vybudovaním Suezského prieplavu.

## Životopis
v roku 1825 bol menovaný konzulom v Lisabone, v roku 1827 v Tunise a od roku 1832 bol konzulom v Alexandrii.

V roku 1854 založil Všeobecnú spoločnosť pre Suezský námornej prieplav. Rakúskemu odborníkovi Aloisovi Negrellimu zadal vypracovanie projektu. V roku 1856 sa stal konzulom v Káhire a získal koncesiu na stavbu prieplavu od egyptského miestokráľa Saída Pašu. 

Prilákal rad investorov z celého sveta a zhromaždil značné finančné prostriedky. Kanál bol otvorený po 11 rokoch stavby v roku 1869. Stal sa z neho slávny a bohatý muž. V roku 1879 bol zvolený za čestného člena American Academy of Arts and Sciences.Mohol sa uchýliť do ústrania a užívať si starobu. Opak bol pravdou. Vo veku 75 rokoch zahájil projekt spojenia Tichého a Atlantického oceánu v Paname.

V roku 1880 začala stavba Panamského prieplavu podľa de Lessepsových plánov na úrovni morskej hladiny. Obrovské problémy znemožňovali výstavbu podľa pôvodnej koncepcie. Išlo najmä o veľké zosuvy pôdy po tropických dažďoch a epidémiu malárie (spôsobenú komármi) na ktorú umieralo veľa robotníkov. O deväť rokov neskôr, v roku 1889, skončil francúzsky projekt v Paname neúspechom a finančným krachom. Prieplav dokončili až neskôr Američania, ktorí zvolili variant so stavidlami.

## Fotogaléria

Mora-lesseps.jpg|Ferdinand de Lesseps
Lesseps Ferdinand de.JPG|Ferdinand de Lesseps
SuezCanalKantara.jpg|Suezský kanál (1869)
SuezCanal ElBallah.JPG|Suezský kanál (2005)


## Referencie


## Iné projekty

## Externé odkazy
* Ferdinand de Lesseps (1887). *Recollections of forty years*. Volume 1. Volume 2. From Internet Archive.
* The de Lesseps Family 

* Ferdinand de Lesseps 

## Zdroj

Kategória:Francúzski podnikatelia
Kategória:Členovia Francúzskej akadémie
Kategória:Členovia Francúzskej akadémie vied
Kategória:Osobnosti pochované na Père-Lachaise
Kategória:Nositelia veľkokríža Radu čestnej légie
Maria Gaetana Agnesiová

**Maria Gaetana Agnesiová** (; * 16. máj 1718, Miláno, Taliansko† 9. január 1799, Miláno) bola talianska matematička a filozofka.

## Životopis
Narodila sa vo veľmi vplyvnej a bohatej milánskej rodine.

V detstve bola považovaná za detského génia, v jedenástich rokoch hovorila siedmimi jazykmi. V dvanástich rokoch začala trpieť záhadnou chorobou, ktorú sprevádzali silné kŕče. Lekári si nevedeli rady, chorobu dali do súvislosti s jej mimoriadnou intelektuálnou aktivitou a odporučili jej tanec a jazdu na koni. Táto liečba však nepomáhala. Mária bola navyše veľmi plachá a robil jej ťažkosti kontakt s ľuďmi. Na tieto svoje dispozície reagovala prudkým náboženským vzplanutím, ktoré ju zároveň prinútilo odísť do kláštora. Hoci ju v tom jej otec nepodporoval, umožnil to a vyplácal jej do konca života dôchodok. 

V kláštornom ústraní sa začala intenzívnejšie venovať matematike. Napísala tu svoje základné dielo *Instituzioni analitiche ad uso della gioventù italiana*, prvú knihu, v ktorej sa diskutovalo ako o integrálnom, tak diferenciálnom počte.

Posledné štyri desaťročia svojho života, aj v dôsledku opätovného zhoršenia svojej choroby, však venovala hlavne štúdiu teológie, najmä patristiky, a službe chudobným. 

Roku 1750 ju pápež Benedikt XIV. menoval profesorkou matematiky ako prvú ženu v histórii a prírodnej filozofie na univerzite v Bologni ako druhú ženu v histórii (prvá bola Laura Bassiová).

## Referencie

## Literatúra
* Mazzotta, Massimo (2007). *The World of Maria Gaetana Agnes, Mathematician of God.* Baltimore: Johns Hopkins University Press.

## Iné projekty

## Externé odkazy
* [Heslo v Catholic Encyclopedia (1913)](http://en.wikisource.org/wiki/Catholic_Encyclopedia_(1913)/Maria_Gaetana_Agnesi)
* Heslo v encyklopédii Britannica

## Zdroj

Kategória:Talianski matematici
Kategória:Talianski filozofi
Kategória:Talianski univerzitní profesori
Kategória:Vyučujúci na Bolonskej univerzite
Kategória:Osobnosti z Milána
Benický

**Benický** môže byť:
* šľachtický rod z Turčianskej stolice, pozri Benickovci (Turčianska stolica)
* šľachtický rod z Liptovskej stolice, pozri Benickovci (Liptovská stolica)
* priezvisko:
** Alexander Benický (17801824), podnikateľ, stoličný hodnostár
** Arpád Benický (19161992), odbojár, dôstojník
** František Xaver Benický (16791715), univerzitný profesor, jezuita
** Gašpar Benický (17.-18. storočie), diplomat
** Ján Karol Benický (17461817), cirkevný hodnostár
** Ľudovít Benický (viacero osôb)
** Martin Benický (?1622), krajinský hodnostár
** Michal Benický (16771720), teológ, univerzitný profesor
** Mikuláš Benický (16. storočie), stoličný hodnostár
** Peter Benický (asi 16061664), básnik, vojak
** Vojtech Benický (19071971), speleológ, muzejník

## Zdroje
Lisa Vittozziová

**Lisa Vittozziová** (; * 4. február 1995, Pieve di Cadore, Taliansko) je talianska biatloniska, bronzová medailistka zo zmiešanej štafety na Zimných olympijských hrách 2018 v juhokórejskom Pchjongčchangu,, strieborná zo zmiešanej štafety na Zimných olympijských hrách 2026 v  Miláne a Cortine d'Ampezzo a bronzová medailistka z Majstrovstiev sveta v rokoch 2015 a 2019 i viacnásobná medailistka z juniorských majstrovstiev.

V Svetovom pohári vyhrala dva individuálne preteky, šprint a stíhacie preteky v nemeckom Oberhofe v sezóne 2018/2019. Taktiež sa podieľala na víťazstve talianskej ženskej štafety v pretekoch v rakúskom Hochfilzene v sezónach 2015/2016 a 2018/2019. Pričinila sa aj o víťazstvo talianska v pretekoch zmiešaných štafiet vo fínskom Kontiolahti v sezóne 2017/2018.

## Výsledky

### Olympijské hry a majstrovstvá sveta

### Svetový pohár

#### Pódiové umiestnenia

### Individuálne víťazstvá

*Aktualizované 24. marca 2019. Všetky výsledky sú z [[Medzinárodná biatlonová únia|Medzinárodnej biatlonovej únie]].*

## Referencie

Kategória:Narodenia 4. februára
Kategória:Narodenia v 1995
Kategória:Talianske osobnosti
Kategória:Talianski biatlonisti
Kategória:Talianski olympijskí víťazi
Kategória:Olympijskí víťazi v biatlone
Kategória:Biatlonisti na Zimných olympijských hrách 2018
Kategória:Biatlonisti na Zimných olympijských hrách 2022
Kategória:Biatlonisti na Zimných olympijských hrách 2026
Chochmesovci

***Chochmesovci*** je slovenský náučný animovaný seriál RTVS o etike, ktorý mal premiéru 24. decembra 2018 na Dvojke. Projekt podporil Audiovizuálny fond.

## Obsadenie
* Richard Stanke – komentár

## Série

## Časti
### 1. séria (2018–19)

### 2. séria (2020)

### 3. séria (2021)

### 4. séria (2022)

## Referencie

## Externé odkazy
*  na RTVS
* ''Chochmesovci'' na Facebooku
* 
* 

Kategória:Slovenské televízne seriály
Kategória:Slovenské kreslené seriály
Kategória:Slovenské dokumentárne seriály
Kategória:Slovenské televízne komediálne seriály
Kategória:Televízne seriály z roku 2018
Hamiltonova funkcia (fyzika)

**Hamiltonova funkcia** alebo **hamiltonián** je funkcia, ktorá charakterizuje stav fyzikálnej sústavy vo fázovom priestore pri daných fyzikálnych podmienkach. Je nazvaná podľa írskeho fyzika W. R. Hamiltona.

Hamiltonova funkcia H je funkciou:
* zovšeobecnených hybností p_i
* zovšeobecnených súradníc q_i
* času t

Jej tvar je H(p_i , q_i , t) = \sum_{i} p_i \dot q_i - L(q_i , \dot q_i , t), kde p_i je zovšeobecnená hybnosť, \dot q_i zovšeobecnená rýchlosť a L je Lagrangeova funkcia.

Prechod medzi Lagrangeovým a Hamiltonovým spôsobom zápis pohybových rovníc tvorí Legendrova transformácia. Z Hamiltonovej funkcie možno prejsť k Hamiltonovým kánonickým rovniciam, ktoré sú pohybovými rovnicami v Hamiltonovom formalizme.

## Hamiltonova funkcia pre hmotný bod
* v karteziánskych súradniciach: H = \frac{1}{2m} \left ( p^2_x + p^2_y + p^2_z  \right ) + U(x, y, z)
* v cylindrických súradniciach (r - polomer, \varphi uhol, z súradnica na osi z): H = \frac{1}{2m} \left ( p^2_r + \frac{p^2_\varphi}{r^2} + p^2_z  \right ) + U(r, \varphi , z)
* v sférických súradniciach: H = \frac{1}{2m} \left ( p^2_r + \frac{p^2_\vartheta}{r^2} + \frac{p^2_\varphi}{r^2 \sin^2 \vartheta}  \right ) + U(r, \vartheta , \varphi)

## Zdroje

Kategória:Teoretická mechanika
Mahmúd z Ghazní

**Mahmúd z Ghazní** (* 2. november 971 – † 30. apríl 1030) bol najznámejší vládca z ghaznovskej dynastie. Bol synom Sebüktigina zakladateľa dynastie. Vládol Ghazníjskemu sultanátu od roku 997 až do svojej smrti v roku 1030. Centrom ríše sa stalo mesto Ghazní, dnes je na území Afganistanu v provincii Ghazní. Za jeho vlády sa územie ríše rozprestieralo v dnešnom Afganistane, Pakistane, vo veľkej časti Iránu, Turkménsku, Uzbekistane a severozápadnej Indii. Bol prvým vládcom, ktorý začal používať titul sultán, tým vyjadroval svoju nezávislosť na abbásovskom kalifovi v Bagdade. Jeho panovanie sa označuje ako zlatý vek ghaznovskej dynastie, ríša zažila hospodársky a kultúrny rozmach. Na jeho dvor prišiel aj najznámejší perzský básnik Firdausí a matematik Al-Birúní. Je tiež známy tým, že pri dobývaní miest v Indii a Pakistane plienil niektoré bohaté budhistické a hinduistické chrámy. Na konci panovania musel hájiť územia v Chorézme so vzrastajúcou silou seldžuckých Turkov a Karachánskeho chanátu. Až po jeho smrti dobyli v Chórezme významné mestá Merv, Nishapur a vytvorili Seldžuckú ríšu, ktorá siahala až k Byzancii.

## Referencie

## Iné projekty

## Externé odkazy
* https://www.britannica.com/biography/Mahmud-king-of-Ghazna
* https://www.thoughtco.com/mahmud-of-ghazni-195105
* http://www.newworldencyclopedia.org/entry/Mahmud_of_Ghazni
* https://studybuddhism.com/en/advanced-studies/history-culture/buddhism-islam-advanced/buddhist-muslim-interaction-later-abbasid-period/the-ghaznavids-and-seljuqs
* https://unesdoc.unesco.org/ark:/48223/pf0000217735

Kategória:Sultáni
Kategória:Ghaznovci
John Ernest Walker

Sir **John Ernest Walker** (* 7. január 1941, Halifax, Spojené kráľovstvo) je anglický biochemik.

V roku 1997 obdržal Nobelovou cenu spoločne s P. D. Boyerom a Jensom Ch. Skouom za „objasnenie enzýmového mechanizmu syntézy adenozíntrifosfátu (ATP)“.

Študoval na University of Oxford, kde získal doktorát roku 1969. V nasledujúcich rokoch pracoval v USA a Francúzsku. Roku 1974 nastúpil na University of Cambridge, kde zostal až do emeritovania.

Jeho manželkou sa roku 1963 stala Christina Westcottová, majú spolu dve dcéry.

## Referencie


## Externé odkazy
* Nobel Prize

## Zdroj
*

Kategória:Anglickí chemici
Kategória:Molekulárni biológovia
Kategória:Vyučujúci na University of Cambridge
Kategória:Absolventi Oxfordskej univerzity
Kategória:Britskí nositelia Nobelovej ceny
Kategória:Nositelia Nobelovej ceny za chémiu
Kategória:Členovia United States National Academy of Sciences
Kategória:Členovia Kráľovskej spoločnosti
Kategória:Držitelia Copleyovej medaily
Paul Delos Boyer

**Paul Delos Boyer** (* 31. júl 1918, Provo, Utah, USA† 2. jún 2018, Los Angeles, Kalifornia) bol americký biochemik.

V roku 1997 obdržal Nobelovou cenu spoločne s Johnom E. Walkerom a Jens Ch. Skouom za „objasnenie enzýmového mechanizmu syntézy adenozíntrifosfátu (ATP)“.

Pochádzal z nepraktizujúcej mormónskej rodiny a vyštudoval chémiu na Brigham Young University. Doktorát z  biochémie získal na University of Wisconsin–Madison v roku 1943. Pracoval na Stanford University a neskôr na University of Minnesota. Od roku 1963 bol profesorom na UCLA.

## Referencie


## Iné projekty

## Externé odkazy
* Paul D. Boyer
* Nobel Prize press release — The 1997 Nobel Prize in Chemistry
* UCLA webpage — Paul D. Boyer

## Zdroj

Kategória:Biochemici USA
Kategória:Ateisti USA
Kategória:Absolventi Brigham Young University
Kategória:Absolventi University of Wisconsin–Madison
Kategória:Vyučujúci na University of Minnesota
Kategória:Vyučujúci na University of California, Los Angeles
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Osobnosti z Utahu
Ján Kroner (1927)

**Ján Kroner** (* 1. máj 1927, Brunovce – † 24. jún 1986, Považská Bystrica) bol slovenský filmový, televízny a divadelný herec.

## Filmografia
* 1971: *Keby som mal pušku* 
* 1973: *Očovské pastorále* 
* 1973: *Dolina*
* 1974: *Oblaky-modriny * (TV film)
* 1975: *[[Pacho, hybský zbojník]]*
* 1975: *Nepokojná láska* (TV seriál)
* 1976: *Milosrdný čas*
* 1983: *Výlet do mladosti* (TV film)
* 1983: *Mŕtvi učia živých*
* 1984: *Neľahké lásky* (TV film)
* 1984: *Povstalecká histoŕia* (TV film)
* 1985: *Materské znamienko' '(TV seriál)
* 1985: *Karabínka* (TV film)
* 1985: *Búrka'' (TV film)

## Referencie

## Externé odkazy
* Csfd.cz
* časopis Film.sk No.3/2004

## Zdroje
* 

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Ghazníjsky sultanát

náhľad|Ghazníjska minca (je na nej vyrazený Masúd I. z Ghazny s menom Masúd arabským písmom)
**Ghazníjsky sultanát** alebo **Gazenský sultanát** bol islamská ríša v Strednej Ázii od druhej polovice 10. storočia do 12. storočia. Jej hlavným mestom bolo najprv mesto Ghazna v provincii Ghazní v dnešnom Afganistane od roku 1151 Láhaur v Pandžábe. Za zakladateľa dynastie Ghaznovcov se niekedy považuje Alp-Tegin, ktorý bol veliteľom Samánovskej armády. V pravom zmysle slova založil dynastiu jeho zať Sebüktigin (asi 942997), ale najznámejším vládcom dynastie je Mahmúd z Ghazní. Ghaznovci boli turkické národy a moslimovia vyznávajúci sunnitský islam.

## Pozri aj
* Ghaznovci

## Referencie

## Zdroj

Kategória:Dejiny Afganistanu
Kategória:Dejiny Pakistanu
Kategória:Dejiny Iránu
Guadalajara (mesto v Španielsku)

**Guadalajara** je mesto vo Španielsku, hlavné mesto rovnomennej provincie v autonómnom spoločenstve Kastília-La Mancha.

Nachádza sa asi 60 km severovýchodne od Madridu na rieke Henares a v súčasnosti (2018) tu žije 84 910 obyvateľov. Počet obyvateľov od druhej polovice 20. storočia vytrvalo stúpa.

Mesto je spojené s Madridom prímestskými vlakmi *Cercanías*. Za mestom leží stanica Guadalajara-Yebes, kde zastavujú rýchlovlaky AVE.

## Partnerské mestá
*  Guadalajara, Mexiko
*  Guadalajara de Buga, Kolumbia
*  Livorno, Taliansko
*  Nitra, Slovensko
*  Nowy Sącz, Poľsko
*  Nuneaton, Spojené kráľovstvo
*  Parma, Taliansko
*  Roanne, Francúzsko

## Referencie

*

## Iné projekty

## Externé odkazy
* Oficiálna stránka 

Kategória:Mestá v Španielsku
Tomás Villalba

**Tomás Villalba Albín** alebo **Tomás Villalba y Albín** (* 9. december 1805, Dolores † 12. júl 1886, Montevideo) bol uruguajský politik a podnikateľ. 15. februára 1865 sa stal na 5 dní úradnujúcim prezidentom Uruguaja po nútenom odstúpení dovtedajšieho úradujúceho prezidenta Atanasioa Cruza Aguirreho. Ten bol z funkcie prinútený odstúpiť z dôvodu eskalácie občianskej vojny, kedy vláda s ním v čele nedokázala úspešne bojovať s bývalým prezidentom generálom Venanciom Floresom. Práve generál Flores vymenil Villalbu 20. februára 1865 na čele Uruguaja ako faktický prezident, pričom sám si udelil funkciu dočasného guvernéra krajiny. Tomás Villalba pred tým pôsobil v senáte, kde vykonával tiež funkciu jeho predsedu, kvôli čomu sa stal aj prezidentom.

Tomás Villalba bol pôvodne blízkym spolupracovníkom Manuela Oribeho a tiež členom Národnej strany. Postupne vystriedal niekoľko funkcii, až sa stal v roku 1860 ministrom financií. O tri roky neskôr bol zvolený za senátora a o ďalšie dva sa stal jeho predsedom, no už v zložitom období občianskej vojny. Keď generál Flores so svojou armádou obkľúčil hlavné mesto Montevideo, vtedajší úradujúci prezident Aguirre odstúpil, nahradil ho práve Villalba, ktorý však už bol v bezvýchodnej situácii a musel tak s Floresom a Brazíliou, ktorá ho podporovala, podpísať mierovú zmluvu. Tým sa skončila občianska vojna a súčasne sa zabránilo pokračovaniu ničenia, ktorého malo na chod štátu katastrofálne následky. Tomás Villalba bol na ďalších skoro 100 rokov posledným prezidentom z Národnej strany, keďže dominanciu počas tejto dlhej doby získala strana Colorado. Po odchode z funkcie odišiel Villalba aj z politiky, generál Flores ho však vymenoval do funkcie, v ktorej zodpovedal za ekonomiku krajiny, zomrel v júli 1886 v Montevideu.

## Referencie

Kategória:Osobnosti z Dolores
Kategória:Uruguajskí politici
Kategória:Prezidenti Uruguaja
Jeremy Corbyn

**Jeremy Bernard Corbyn** (* 26. máj 1949, Chippenham) je britský politik a aktivista. 12. septembra 2015 sa stal predsedom Labouristickej strany a tým pádom súčasne aj lídrom opozície. Tieto úrady zastával do 4. apríla 2024. Členom dolnej komory britského parlamentu je od roku 1983, kedy bol zvolený za volebný obvod Islington North v Londýne. Už v mladom veku pôsobil ako ľavicový aktivista a dobrovoľník. Patrí k (krajne) ľavicovému krídlu Labouristickej strany. Pre svoje postoje je však vnímaný aj kontroverzne.

Vo februári 2018 sa objavili obvinenia, že Jeremy Corbyn mal v 80. rokoch 20. storočia vedome spolupracovať s česko-slovenskou komunistickou Štátnou bezpečnosťou. Corbyn však tieto obvinenia odmietol ako nepravdivé a označil ich za ohováranie. V auguste 2018 zas čelil kritike pre údajné uctenie pamiatky páchateľov tzv. Mníchovského masakra, kedy skupina palestínskych teroristov zavraždila 11 izraelských športovcov počas Letných olympijských hier v roku 1972 v Mníchove. Corbyn následne priznal, že sa ceremoniálu uctenia týchto páchateľov v roku 2014 zúčastnil, no nepoložil na ich hroby žiadne vence. Kvôli tomu si vyslúžil i obvinenia z antisemitizmu.

## Referencie

## Iné projekty

## Externé odkazy
* Osobná stránka

Kategória:Britskí politici
Kategória:Členovia Dolnej snemovne Spojeného kráľovstva
Kategória:Predsedovia Labouristickej strany
Kategória:Feministi
Dávid Leško

**Dávid Leško** (* 4. jún 1988, Prešov, Slovensko) je slovenský futbalista hrajúci za slovenský klub FC Košice.

## Klubová kariéra

### Prešov
Leško začal svoju kariéru v Prešove, kde sa postupne z mládežníckych kategórií prepracoval na hráča A-tímu. Hosťoval v Humennom, Rimavskej Sobote a Šarišských Michaľanoch.

### Senica
V roku 2016 prestúpil do Senice, kde debutoval 27. februára 2016 v zápase proti Podbrezovej (prehra ). Za Senicu dokázal v 14 zápasoch streliť len 2 góly a v lete sa vrátil naspäť do Prešova. V Prešove hral Fortuna ligu, do ktorej Prešov postúpil počas jeho pôsobenia v Senici. V 29 zápasoch zaznamenal 2 góly.

### Podbrezová
V lete 2017 prestúpil do Podbrezovej, kde momentálne pôsobí. Vo svojej prvej sezóne v klube strelil v 28 zápasoch 4 góly.

V sezóne 2018/2019 odohral 17 zápasov a dal 7 gólov. Presadil sa proti Trnave (domáca výhra ), Senici (hosťujúca remíza ), Nitre (domáca výhra ), Trenčínu dal 2 góly (domáca výhra ), podobne aj Senici (domáca prehra ).

## Referencie


## Externé odkazy
*Dávid Leško  - oficiálna stránka Podbrezovej
*Dávid Leško - Transfermarkt
*Dávid Leško - Soccerway

Kategória:Slovenskí futbalisti
Kategória:Futbaloví stredopoliari
Kategória:Hráči FO ŽP Šport Podbrezová
Kategória:Hráči 1. FC Tatran Prešov
Kategória:Hráči 1. HFC Humenné
Kategória:Hráči FK Senica
Kategória:Osobnosti z Prešova
Lucas Lovat

**Lucas Lovat** (* 15. január 1997, Florianópolis,  Brazília) je profesionálny brazílsky futbalista hrajúci za brazílsky klub Goiás EC . Na drese nosí číslo 36 a hráva ako ľavý obranca, prípadne ľavý krídelník alebo záložník.

## Klubová kariéra

### Avaí
Lovat začal svoju kariéru v brazílskom klube Avaí FC, kde debutoval v roku 2015. V roku 2016 odišiel na hosťovanie do Grêmia. Tam sa ale nedostal do hry ani raz. Za Avaí nastúpil v štrnástich zápasoch a dal jeden gól.

### Spartak Trnava
V zime 2019 prestúpil po vypršaní kontraktu s Avaíom do slovenského klubu FC Spartak Trnava. Debutoval v zápase s Dunajskou Stredou hranom 23. februára 2019. So Spartakom vyhral Slovenský pohár, kde Spartak vo finále porazil Žilinu. Prvý a zároveň jediný gól za Trnavu dal 5. októbra 2019 v zápase proti Dunajskej Strede pri domácej prehre 1–2.

### Slovan Bratislava
V zimnom prestupovom období Lovat opustil Trnavu a upísal sa Slovanu Bratislava.

## Referencie


## Externé odkazy
* Lucas Lovat na stránke Transfermarkt
* Lucas Lovat na stránke Soccerway
* Lucas Lovat na oficiálnej stránke slovenskej Fortuna ligy

Kategória:Brazílski futbalisti
Kategória:Futbaloví obrancovia
Kategória:Hráči FC Spartak Trnava
Kategória:Hráči ŠK Slovan Bratislava
Andrej Lovás

**Andrej Lovás** (* 28. máj 1991, Ružomberok, Slovensko) je slovenský futbalista, ktorý od roku 2017 hrá za klub FC Spartak Trnava. Jeho pozíciou je post útočníka, poprípade stredového záložníka.

## Klubová kariéra

### Ružomberok
Svoju klubovú kariéru začal v Ružomberku, kde sa od mládežníckych kategórií prepracoval až do prvého tímu. Po niekoľkých rokoch v Ružomberku prestúpil do trnavského Spartaka.

### Trnava
V Trnave debutoval v roku 2017, následne ho limitovalo zranenie, ktoré mu pretrváva až dodnes. Naposledy hral ešte v Máji roku 2018.

## Zdroj

Kategória:Slovenskí futbalisti
Kategória:Futbaloví útočníci
Kategória:Hráči FC Spartak Trnava
Kategória:Hráči MFK Ružomberok
Kategória:Osobnosti z Ružomberka
Beráter

[náhľad|[Manfred von Killinger, nemecký vyslanec na Slovensku v rokoch 19401941, počas ktorého pôsobenia mali beráteri najväčší vplyv.]]
**Beráter** (z ) bol predstaviteľ nacistického Nemecka, ktorý pôsobil vo vojnovej Slovenskej republike (SR) ako poradca vo vláde, na ministerstve alebo v inom ústrednom úrade štátnej správy, v generálnom sekretariáte Hlinkovej slovenskej ľudovej strany (HSĽS) alebo na hlavnom veliteľstve Hlinkovej gardy (HG).

Nemecké úrady vysielali beráterov buď z vlastnej iniciatívy alebo na žiadosť slovenských štátnych činiteľov (najaktívnejší boli v tomto smere predstavitelia radikálneho krídla HSĽS Vojtech Tuka a Alexander Mach). Postavenie beráterov nebolo právne zakotvené, napriek tomu mali na Slovensku diplomatické výsady. Ich cieľom bolo zabezpečiť nacifikáciu režimu SR a dohliadať na to, aby slovenské zdroje čo najviac prispievali k nemeckému vojnovému úsiliu.

Na Slovensku začali prví beráteri pôsobiť na základe Dôverného protokolu o hospodárskej a finančnej spolupráci medzi Nemeckou ríšou a štátom Slovensko, ktorý bol podpísaný 23. marca 1939 v Berlíne a pripojený k Zmluve o ochrannom pomere medzi Nemeckou ríšou a Slovenským štátom. Jeho znenie poznal len úzky okruh vládnych predstaviteľov. Článok II protokolu ustanovoval, že *„Slovensko si vytvorí [[Koruna slovenská|vlastnú menu]] a [[Slovenská národná banka|Slovenskú národnú banku]] ako centrálny ceduľový ústav,“* pričom Ríšskonemecká banka (*Deutsche Reichsbank*) *„vyšle do riaditeľstva tejto banky poradcu, ktorý bude spolupracovať pri všetkých dôležitých rozhodnutiach“* a slovenská vláda *„priberie tohto poradcu aj k zostavovaniu a plneniu svojho štátneho rozpočtu a bez jeho súhlasu neschváli žiadne úvery“*. Nemecko ich postavenie plne presadilo po salzburských rokovaniach v júli 1940.

Na Slovensku pôsobilo asi 20 beráterov (spolu s viacerými spolupracovníkmi), pričom najväčší vplyv mali v rokoch 19401941, za pôsobenia vyslanca Manfreda von Killingera. Úlohu beráterov vykonávali tiež členovia nemeckej vojenskej a policajnej misie. Medzi najvýznamenších beráterov patril *[[Obersturmbannführer]]* Viktor Nageler ako poradca pre HG, Erich Gebert ako poradca pre hospodárstvo a financie, *Obersturmbannführer* Albert Smagon ako poradca pre sociálne veci a *[[Hauptsturmführer]]* Dieter Wisliceny ako poradca pre židovskú otázku, ktorého v roku 1944 nahradil ešte bezohľadnejší *Hauptsturmführer* Alois Brunner. Po vypuknutí Slovenského národného povstania činnosť beráterov nahradila priama moc nemeckých okupačných síl.

## Referencie

Kategória:Slovenská republika 1939 – 1945
Václav Dudl

**Václav Dudl** (* 22. september 1999, Hořovice, Česko) je český futbalista, ktorý hrá za Artis Brno B na pozícii ľavého obrancu.

## Klubová kariéra
### Sparta Praha
Za pražskú Spartu debutoval 16. októbra 2016 pri víťazstve  proti Jihlave vo veku 17 rokov a 24 dní.

### Trnava
V zime 2019 Dudl odišiel zo Sparty na hosťovanie do trnavského Spartaka. Po sezóne sa vrátil naspäť do Sparty.

## Referencie

## Externé odkazy
*Václav Dudl - Soccerway
*Václav Dudl  - oficiálna stránka Sparty Praha

## Zdroj

Kategória:Českí futbalisti
Kategória:Futbaloví obrancovia
Kategória:Hráči AC Sparta Praha
Kategória:Hráči FC Spartak Trnava
Ian Khama

**Seretse Khama Ian Khama** (* 27. február 1953 Chertsey, Spojené kráľovstvo) je botswanský politik, ktorý zastával od roku 2008 do roku 2018 úrad prezidenta republiky. Súčasne zastával tiež funkciu premiéra krajiny a predsedu Botswanskej demokratickej strany. Má vojenskú hodnosť generálporučíka.

Jeho otcom bol prvý prezident nezávislej Botswany Sir Seretse Khama, pochádzajúci z rodu náčelníkov kmeňa Mangwato, a matkou biela Angličanka Ruth Williamsová. Vyštudoval školu Waterford Kamhlaba v Svazijsku, patriacu do siete United World Colleges, potom absolvoval letecký výcvik na Kráľovskej vojenskej akadémii v Sandhurste. Bol dôstojníkom botswanskej armády do roku 1998, kedy ho prezident Festus Mogae menoval svojim viceprezidentom. V apríli 2008 nahradil Mogaeho na pozíciu hlavy štátu, ktorú potvrdil vo voľbách konaných v rokoch 2009 a 2014.

Bol kritizovaný za opatrenia proti opozícii a nezávislým médiám, ktoré posunuli tradične demokratickú Botswanu smerom k autoritatívnemu režimu, a za pohŕdavé výroky o menšine Krovákov.

V roku 2018 ho po 10 rokoch vo funkcii nahradil doterajší viceprezident Mokgweetsi Masisi.

V apríli 2022 bol Ian Khama predvolaný sudcom jeho krajiny. Bývalá hlava štátu je obvinená okrem iného aj z nelegálnej držby strelnej zbrane. Prípad siaha do roku 2016.

V decembri 2022 vydal Botswana zatykač na Iana Khamu, o ktorom sa predpokladá, že je v Južnej Afrike.https://fr.africanews.com/2022/12/30/le-botswana-emet-un-mandat-darret-contre-lex-president-ian-khama/.

## Zaujímavosti

* V roku 2007 vystupoval v televíznom programe *[[Top Gear]]*, natáčanom v panve Makgadikgadi.
* Nikdy nebol ženatý.
* V roku 2013 bol pri návšteve zverinca napadnutý gepardom, vyviazol so škrabancami na tvári.

## Referencie


## Iné projekty

## Zdroj

Kategória:Botswanskí politici
Kategória:Botswanskí letci
Kategória:Absolventi Kráľovskej vojenskej akadémie v Sandhurste
Kategória:Prezidenti Botswany
Kategória:Osobnosti zo Surrey
Kategória:Predsedovia vlády Botswany
Kategória:Botswanskí generáli
Ghazní

**Ghazní** môže byť:
* provincia v Afganistane, pozri Ghazní (provincia)
* mesto v Afganistane, pozri Ghazní (mesto)

## Pozri aj
* Ghaznovci
* Ghazníjsky sultanát

## Zdroj
*
Pierre Louis Maupertuis

**Pierre Louis Moreau de Maupertuis** (* 28. september 1698, Saint-Malo, Francúzsko† 27. júl 1759, Bazilej, Švajčiarsko) bol francúzsky filozof, matematik a prírodovedec. Bol riaditeľom francúzskej Akadémie vied. Pripisuje sa mu objav princípu najmenšej akcie.
náhľad|''Lettres''

## Význam
V roku 1742 sa stal jedným z prvých vedcov, ktorí pripúšťali možnosť významu dopadov komét na Zemi a následných katastrof (predvídal tak napríklad dopad asteroidu Chicxulub a ním súvisiace vymieranie na konci kriedy). Vo svojej dobe však ešte nemohol byť s týmto názorom docenený. Je po ňom pomenovaný kráter Maupertuis na privrátenej strane Mesiaca.

## Referencie


## Iné projekty

## Externé odkazy
* Pierre Louis Maupertuis

## Zdroj

 

Kategória:Francúzski filozofi
Kategória:Francúzski astronómovia
Kategória:Francúzski fyzici
Kategória:Francúzski geodeti
Kategória:Francúzski biológovia
Kategória:Francúzski matematici
Kategória:Členovia Francúzskej akadémie vied
Kategória:Členovia Francúzskej akadémie 
Kategória:Členovia Kráľovskej spoločnosti
Kategória:Osobnosti zo Saint-Malo
Billy Bob Thornton

**Billy Bob Thornton** (* 4. august 1955, Hot Springs, Arkansas, USA) je americký herec, scenárista, režisér a hudobník.

Za scenár k filmu *Sling Blade* získal Oscara za najlepší adaptovaný scenár. Bola to snímka, ktorá prudko akcelerovala jeho kariéru. Do pamäti divákov sa potom zapísal v trhákoch *[[Armageddon (film)|Armageddon]]*, vianočnej komédii *Bad Santa* (tu získal aj nomináciu na Zlatý glóbus) či ako americký prezident vo vianočnej klasike *[[Láska nebeská]]*. Odborníci najviac ocenili jeho výkony vo filmoch *Smrtiaci bumerang* (nominácia na Oscara za herecký výkon v hlavnej úlohe), *Jednoduchý plán* (nominácia na Oscara za vedľajšiu úlohu), *Banditi* (nominácia na Zlatý glóbus) či *Muž, ktorý nebol* (nominácia na Zlatý glóbus).

Ako spevák vydal štyri sólové albumy a niekoľko ďalších s bluesovou kapelou *The Boxmasters*.

Pozornosť médií na seba upútal aj manželstvom s herečkou Angelinou Jolie v rokoch 2000 - 2003.

## Referencie


## Iné projekty

## Externé odkazy
* 
* 
* Oficiálna stránka

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Scenáristi USA
Kategória:Filmoví režiséri USA
Kategória:Country speváci USA
Kategória:Speváci-skladatelia USA
Kategória:Držitelia Oscara za najlepší adaptovaný scenár
Kategória:Držitelia ceny Zlatý glóbus za najlepší mužský herecký výkon v seriáli (dráma)
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia Critics' Choice Movie Awards
Kategória:Osobnosti USA írskeho pôvodu
Kategória:Osobnosti z Arkansasu
Marbella

**Marbella** je mesto v južnom Španielsku, turistické letovisko v pobrežnej oblasti Costa del Sol v provincii Málaga. V roku 2018 tu žilo 141 463 obyvateľov.

## História
Marbella bola značne poškodená počas španielskej občianskej vojny v 30. rokoch. Ešte za 2. svetovej vojny mala len asi tisíc obyvateľov. Rozvoj turizmu súvisí s osobou bohatého markíza Ricarda Soriana, ktorý sem začal pozývať svojich priateľov. Jeho synovec Alfonso zu Hohenlohe-Langenburg v roku 1954 prestaval miestnu usadlosť Finca Santa Margarita na prestížny *Marbella Club*, ktorý sa stal miestom stretávania aristokratov, filmových hviezd a ďalších bohatých návštevníkov. Na začiatku 70. rokov vznikol neďaleko luxusný jachtový prístav Puerto Banús.

## Zaujímavosti
* Peší bulvár *Avenida del Mar* zdobí 10 sôch Salvadora Dalího.
* Pri dobrej viditeľnosti je vo vzdialenosti asi 50 kilometrov vidieť oba brehy Gibraltárskeho prielivu s Gibraltárom na jednej a Ceutou na druhej strane.

## Partnerské mestá
*  Baler, Filipíny
*  Cabourg, Francúzsko
*  Dauha, Katar
*  Džidda, Saudská Arábia
*  Miami, Florida, USA
*  Nabeul, Tunisko
*  Nevers, Francúzsko
*  Playa del Carmen, Mexiko
*  Punta del Este, Uruguaj

## Referencie


## Iné projekty

## Externé odkazy
* Oficiálna stránka 

## Zdroj

Kategória:Mestá v Španielsku
James Garner

**James Garner**, vlastným menom **James Scott Bumgarner** (* 7. apríl 1928, Norman, Oklahoma, USA† 19. júl 2014, Los Angeles, Kalifornia) bol americký herec.

Po svojej babičke je indiánskeho pôvodu, pochádzala z indiánskeho kmeňa Cherokee. V mladosti slúžil u amerického vojnového námorníctva, ale túto službu musel čoskoro opustiť, pretože mal morskú chorobu. Potom bojoval v Kórejskej vojne, kde bol ranený a neskôr za ne dostal americké vojenské vyznamenanie Purpurové srdce.

V roku 1954 začínal s drobnými rolami na Broadwayi, v televízii, vystupoval aj v televíznych reklamách. Postupne sa presadzoval najmä v televízii, kde na seba prvýkrát upozornil v seriáli *[[Maverick]]* z rokov 1957-1960. Medzi jeho najznámejšie a najúspešnejšie filmy patrí snímka *Veľký útek* z roku 1963.

V roku 1985 si zahral vo filme *Murphyho dobrodružstvo*, za ktorý bol nominovaný na Oscara.

Za svoju kariéru, ktorá trvala viac ako 50 rokov, vytvoril desiatky filmových a televíznych úloh. Je známy napr. z filmových snímok *Maverick* z roku 1994, kde hral s Melom Gibsonom, alebo *[[Zápisník jednej lásky]]* z roku 2004. V roku 2001 nadaboval jednu z hlavných postáv v animovanom filme *Atlantída: Stratená ríša*. S Juliou Andrewsovou účinkoval v snímke *Victor Victoria*, s Audrey Hepburnovou v snímke *The Children's Hour*.

Zomrel v roku 2014 vo veku 86 rokov.

## Zaujímavosť
Medzi jeho záľuby patril aj automobilový šport, kedy vlastnil svoju vlastnú závodnú stajňu, dokonca trikrát štartoval v známom závode *500 míľ Indianopolis*.

## Referencie


## Iné projekty

## Externé odkazy
* 
* 
* James Garner  
* James Garner interview  

## Zdroj

Kategória:Filmoví herci USA
Kategória:Televízni herci USA
Kategória:Televízni producenti USA
Kategória:Hollywoodsky chodník slávy
Kategória:Držitelia ceny Emmy
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Absolventi University of Oklahoma
Kategória:Osobnosti USA čerokézskeho pôvodu
Kategória:Osobnosti z Oklahomy
Love Story

***Love Story*** je americká romantická dráma režiséra Arthura Hillera z roku 1970. Hlavné úlohy zamilovanej dvojice stvárnili Ali MacGrawová a Ryan O’Neal.

Film bol nominovaný na sedem Oscarov, získal však jediný, za najlepšiu hudbu. Film bol tiež ekonomicky úspešný, pri rozpočte 2,2 milióna dolárov utržil 136,4 milióna dolárov. V roku 2002 skončil v rebríčku 100 najlepších romantických filmov, ktorý zostavil Americký filmový inštitút, na 9. mieste.

## Referencie


## Externé odkazy
* 
* 

## Zdroj

Kategória:Filmy z 1970
Kategória:Romantické filmy USA
Kategória:Filmové drámy USA
Kategória:Držitelia ceny Zlatý glóbus
Kategória:Filmy štúdia Paramount Pictures
Kategória:Filmy podľa názvu
Zoznam prefektov Kongregácie pre katolícku výchovu

Toto je zoznam prefektov Kongregácie pre katolícku výchovu a kongregácií, ktoré boli jej predchodcami (od reformy pápeža Leva XII. v roku 1824).

Meno prefekta (rok pôsobenia)
* Francesco Bertazzoli (18241830)
* Placido Zurla (18301834)
* Luigi Lambruschini (18341845)
* Giuseppe Mezzofanti (18451848)
* Carlo Vizzardelli (18481851)
* Raffele Fornari (18511854)
* Giovanni Brunelli (18541856)
* Vincenzo Santucci (18561861)
* Karl August von Reisach (18611869)
* Annibale Capalti (18701877)
* Lorenzo Nina (proprefekt 18771878)
* Antonino de Luca (19781883)
* Giuseppe Pecci (18841887)
* Tommaso Zigliara (18871893)
* Camillo Mazella (18931897)
* Francesco Satolli (18971910) 
* Beniamino Cavicchioni (19101911) 
* Francesco di Paola Cassetta (19111914) 
* Benedetto Lorenzelli (19141915) 
* Gaetano Bisleti (19151937) 
* Giuseppe Pizzardo (19391968) 
* Gabriel-Marie Garrone (19681980) 
* William Wakefield Baum (19801990) 
* Pio Laghi (proprefekt 19901991, prefekt 19911999) 
* Zenon Grocholewski (19992015)
* Giuseppe Versaldi (od 2015)

## Literatúra
* del Re Niccolò, *La Curia romana. Lineamenti storico-giuridici*, Città del Vaticano, LEV 19984, 195-196.

## Externé odkazy
* Zoznam prefektov Kongregácie pre katolícku výchovu na stránkach Salvadora Mirandu

## Zdroj

Prefekti
Kategória:Zoznamy kardinálov
Anna Pavlovna Pavlovová

**Anna Pavlovna Pavlovová** (, * 12. február 1881, Ligovo, Rusko†  23. január 1931, Haag, Holandsko) bola ruská primabalerína.

Keď mala 8 rokov, mama ju zobrala na balet-Šípkovú Ruženku. Anna presvedčila mamu a by s ňou išla do baletnej školy. Neprijali ju, nemala dosť rokov, tak študovala a ako desať ročná prišla znovu a prijali ju. Študovala v Petrohrade, vystupovala v divadle od roku 1899. Po založení *Ruského baletu* v roku 1909 sa stala poprednou postavou tohto svetoznámeho súboru. Roku 1910 sa natrvalo usadila v Londýne. Zomrela v hoteli *Hôtel des Indes* v Haagu na zápal pľúc.

V roku 1983 o nej natočil režisér Emil Loteanu životopisný film.

Jej meno nesie typická novozélandská torta z bielkov Pavlova.

Jej portrét je zobrazený na ruskej striebornej pamätnej minci vydanej v roku 1993.

Stroj McDonnell Douglas MD-11 vyrobený 31. augusta 1995 a patriaci holandskej leteckej spoločnosti KLM s registračným znakmi *PH-KCH* nesie jej meno.

## Referencie


## Iné projekty

## Externé odkazy
* 
* Guide to the Collection on Anna Pavlova 
* Anna Pavlova in Australia&nbsp;– 1926, 1929 Tours  
* Film of Anna Pavlova
* Creative Quotations from Anna Pavlova
* Heroine Worship: Anna Pavlova, The Swan

## Zdroj

Kategória:Ruskí baletní tanečníci
Kategória:Britské osobnosti ruského pôvodu
Kategória:Úmrtia na pneumóniu
Kategória:Osobnosti z Petrohradu
Kategória:Primabaleríny
Édifice Jean-Lesage

**Édifice Jean-Lesage** je jeden z prvých mrakodrapov v kanadskom meste Montreal. Budova je hlavným sídlom energetickej spoločnosti Hydro-Québec. Architektom budovy je Gaston Gagnier.

## Dejiny
Pred postavením budovy Hydro-Québec od znárodnenia Montreal Light, Heat and Power Consolidated používal “Power Building”. Výstavba novej budovy začala v roku 1959. Nové sídlo na vtedajšej adrese 75 Dorchester Boulevard bolo slávnostne otvorené 8. júna 1962 premiérom Jeanom Lesageom. Udalosti sa zúčastnili aj René Lévesque, minister prírodných zdrojov a Jean-Claude Lessard, prezident Hydro-Québec. 24. augusta 2001 bola premiérovi Lesageovi odhalená busta v prednej časti budovy. Od júna 2017 nesie budova jeho meno.

## Opis
Budova má výšku 110 metrov a 27 nadzemných podlaží.
Na vyhrievanie budovy firma používa teplo vyprodukované transformačnou stanicou v zadnej časti. Stačí to do teplôt vyšších ako -27°C.

### ''Lumière et mouvement dans la couleur''
Foyer budovy obsahuje mural so svetielkami, podľa Hydro-Québec trvá 175 000 rokov než sa svetielka rozsvietia v rovnakom obrazci. Jeho autorom je Jean-Paul Mousseau.

## Galéria

Súbor:Montreal skyline with Hydro-Québec building.jpg|Pohľad na Montréal s budovou
Súbor:Hydro-Quebec Montreal 02.jpg|Pohľad z roku 2013
Súbor:Lumiere et mouvement dans la couleur - Jean-Paul Mousseau 01.jpg|*Lumière et mouvement dans la couleur*
Súbor:Rene Levesque.jpg|Do budovy má vstavaný pomník René Levesque, bývalý premiér Quebecu
Súbor:Rue Berger - Sainte-Catherine.jpg|Pohľad z ulice Sainte-Catherine


## Referencie

## Iné projekty

## Externé odkazy
* Stránka budovy na webe Hydro-Québec
* Článok na academia.edu

Kategória:Mrakodrapy v Montreale
Kategória:Hydro-Québec
Kategória:Architektúra z 1962